Diari Oficial de la Generalitat Valenciana


Sumari del DOGV 9623, del 22-06-2023 (2023/6997)

Extracte de la Resolució de 16 de juny de 2023, de la consellera de Justícia, Interior i Administració Pública, per la qual es convoquen ajudes a persones joves altament qualificades per a la preparació de proves selectives a l'accés a la carrera judicial i fiscal, al cos de lletrats de l'Administració de Justícia, al cos de metges forenses i al cos de gestió processal i administrativa.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9623

Data del DOGV
:   22-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6997


Data del document
:   16-06-2023

Organisme emissor
:   Conselleria de Justícia, Interior i Administració Pública

Tipus de document
:   Extracte

Anàlisi jurídica

 Descriptors 

:   * Conselleria de Justícia, Interior i Administració Pública
    * ajuda pública

Extracte de la Resolució de 16 de juny de 2023, de la consellera de Justícia, Interior i Administració Pública, per la qual es convoquen ajudes a persones joves altament qualificades per a la preparació de proves selectives a l'accés a la carrera judicial i fiscal, al cos de lletrats de l'Administració de Justícia, al cos de metges forenses i al cos de gestió processal i administrativa. [2023/6997]  
   
  
BDNS (identif.): 703644.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
(https://www.infosubvenciones.es/bdnstrans/GE/es/convocatoria/703644)  
  
Primer. Beneficiàries  
Persones joves altament qualificades, per a la preparació de proves selectives d'accés a la carrera judicial i fiscal, al cos de lletrats de l'Administració de Justícia, al cos de metges forenses i al cos de gestió processal i administrativa, que en el moment en què finalitze el termini de presentació de sol·licituds, tinguen els següents requisits:  
  
a) No ser major de 35 anys.  
b) Complir els requisits exigits en l'última convocatòria d'accés a la carrera o cos segons l'ajuda que se sol·licite.  
c) No ser beneficiària d'ajudes o subvencions per al mateix objecte.  
  
f) Disposar de la direcció d'un centre especialitzat o una o diverses persones preparadores, o començar la preparació a l'inici del període subvencionable.  
g) Estar empadronada i tindre residència efectiva a la Comunitat Valenciana almenys cinc anys dels últims deu.  
  
Segon. Objecte i nombre d'ajudes  
Beques destinades a contribuir en les despeses ocasionades per la preparació de processos selectius indicats. Es concedeixen un màxim de 200 ajudes amb la distribució següent:  
a) Carrera judicial i fiscal: cent ajudes.  
b) Cos de lletrats de l'Administració de Justícia: cinquanta ajudes.  
  
c) Metges forenses (Comunitat Valenciana): deu ajudes.  
d) Accés al cos de gestió processal i administrativa (Comunitat Valenciana): quaranta ajudes.  
Dins de cada cos i escala, es reservarà un 7 % de les ajudes a persones que acrediten un grau de discapacitat igual o superior al 33 %. En cas de ser declarades desertes, aquestes ajudes s'acumularan a les restants del mateix cos o carrera.  
  
Tercer. Bases reguladores  
L'Ordre 4/2023, de 3 de maig, de la consellera de Justícia, Interior i Administració Pública per la qual s'estableixen les bases reguladores de la concessió d'ajudes a persones joves altament qualificades per a la preparació de proves selectives a l'accés a la carrera judicial i fiscal, al cos de lletrats de l'Administració de Justícia, al cos de metges forenses i al cos de gestió processal i administrativa (DOGV 9590, 08.05.2023).  
  
  
Quart. Quantia  
Cada ajuda consistirà en una dotació econòmica per import de 700 € (set-cents euros) mensuals durant tot el període subvencionable, que comprén dotze mesos (del 01.09.2023 al 31.08.2024).  
  
Cinqué. Termini de presentació de sol·licituds  
Es presentarà per via electrònica una única sol·licitud en model normalitzat en el termini de deu dies hàbils comptats a partir de l'endemà de la publicació de la present convocatòria en el Diari Oficial de la Generalitat Valenciana. El document serà accessible des de la seu electrònica de la Generalitat (https://seu.gva.es). Amb la finalitat de reduir càrregues administratives a la sol·licitud no s'hi adjuntarà cap documentació, sense perjudici que aquesta puga ser requerida en una fase posterior. En el cas que una mateixa persona, dins del termini establit, presente més d'una sol·licitud, s'entendrà que l'última presentada reemplaça les anteriors sol·licituds.  
  
Sisé. Altres. Justificació  
El compliment de la finalitat de la subvenció es justificarà trimestralment, dins dels cinc dies hàbils següents a la finalització de cadascun dels períodes següents:  
- Primer període: del 01.09.2023 al 30.11.2023  
- Segon període: del 01.12.2023 al 29.02.2024  
- Tercer període: del 01.03.2024 al 31.05.2024  
- Quart període: del 01.06.2024 al 31.08.2024  
Per a la justificació s'haurà d'adjuntar la documentació següent:  
  
a) Documentació econòmica que justifique l'activitat de preparació.  
  
b) Justificant de la sol·licitud de participació en el procés selectiu.  
  
c) Model normalitzat del centre especialitzat o persona preparadora que indique el règim d'assistència i aprofitament.  
d) Qualsevol altra que l'òrgan instructor estime necessària.  
  
València, 16 de juny de 2023. La consellera de Justícia, Interior i Administració Pública: Gabriela Bravo Sanestanislao.